Case ID: 1167970
Sentence 0: İşin halları: Məhkəmənin hökmü ilə Məhkum təqsirli bilinib məhkum olunmuşdur ona görə ki, o, istintaqa məlum olmayan mənbədən və istintaqa məlum olmayan vaxtda satış məqsədi olmadan qanunsuz olaraq şəxsi istehlak miqdarından artıq miqdarda narkotik vasitə olan tiryək əldə edib üzərində saxlamış və daşımış, xx xxxx 2019-cu il tarixdə saat 14.45 radələrində Neftçala Rayon Polis Şöbəsinin əməkdaşları tərəfindən keçirilən əməliyyat tədbirləri nəticəsində Neftçala rayonunun Qədimkənd kəndində saxlanılaraq şöbənin inzibati binasına gətirilmiş, üzərində şəxsi axtarış keçirilərkən əynindəki şalvarın sağ yan cibindən bir ədəd polietilen bükümdə 34,175 qram çəkidə narkotik vasitə - tiryək aşkar edilərək götürülmüşdür.